Wat is Viam Dei? | viamdei
Viam Dei is die spiritualiteitsbediening van die Ooskerk. Dit sluit in die Viam Dei kursus & program, Retreats en die Laudate diens ('n kontemplatiewe aanbiddingsgeleentheid).
Viam Dei is 'n intensiewe geloofsgroei en spiritualiteitsontwikkelingsprogram wat ingebed is in die hart van die Evangelie van Jesus Christus, waarvan Op Pad (Jaar 1) die eerste been is. Soos die res van die program is Jaar 1 ingebed binne die kontemplatiewe teologie. Ons fokus onder andere op spirituele bewuswording (leer om God te sien in alles in my lewe), geestelike groei (leer om my verhouding met God uit te leef tussen ander en in die wêreld waar ek elke dag leef) en innerlike transformasie (leer die diep dimensies van myself ken en sien hoe God my gemaak het en wil transformeer om al meer sy mens te wees.) Ons beoefen bogenoemde aan die hand van spesifieke kontemplatiewe praktyke en geloofsdissiplines.
Jaar 1 - Aanlyn
Inskrywings vir 2022 is nou oop!
Viam Dei Aanlyn loop parallel met die program en inhoud van jaar 1.
Jy benodig 'n redelike goeie internetkonneksie om die weeklikse zoom sessie by te woon en om PDF materiaal af te laai.
Maandag (18:00-20:00) via Zoom OF
Dinsdag (10:00-12:00) via Zoom
(Kies slegs een van hierdie opsies tydens inskywing. Dit word dan jou sessie vir elke week)
Indien jy nie een van hierdie Zoom sessie kan bywoon nie, kan jy ook op jou eie tyd deur die materiaal werk en na die Podcast luister.
Viam Dei is 'n jaarkursus:
Semester 1 - R1000 (betaalbaar met inskrywing)
Semester 2 - R1000 (betaalbaar teen einde Julie 2022)
(Indien jy nie die fooie kan bekostig nie, kan jy 'n persoonlike e-pos stuur aan marina@viamdei.com om dit te bespreek. Finansies moet nooit die rede wees waarom jy nie by Viam Dei kan aansluit nie.)
Verder oppad (Kleingroepe)
Na afloop van Jaar 1 word jy aangemoedig om in te skakel by 'n Viam Dei kleingroep waar ons saam met ander gelowiges weekliks bymekaarkom. Hier word die temas wat in Jaar 1 aangespreek is dieper ondersoek en meer in ons lewens geïnternaliseer om daaruit te lewe. Aan die hand van 'n vasgestelde program fokus ons dieper op die drie aspekte van spirituele bewuswording, geestelike groei en innerlike transformasie. Jy moes reeds jaar 1 deurloop het om met hierdie been van die pad voort te gaan.